ଆଜନ୍ମ ଜର୍ମାନ ମିଳିମିଳା ସିଣ୍ଡ୍ରୋମ

ଆଜନ୍ମ ଜର୍ମାନ ମିଳିମିଳା ସିଣ୍ଡ୍ରୋମ (ଇଂରାଜୀ ଭାଷାରେ Congenital rubella syndrome/ CRS ) ହୁଏ ଯେତେବେଳେ ଗର୍ଭାବସ୍ଥାରେ ରୁବେଲା ବା ଜର୍ମାନ ମିଳିମିଳା  ହେଲେ ଶିଶୁର ଜନ୍ମ ଦୋଷ ସୃଷ୍ଟି ହୁଏ । ଏହି ରୋଗର ଲକ୍ଷଣ ମଧ୍ୟରେ ଶ୍ରବଣହାନୀ ଓ ଜନ୍ମଗତ ହୃତ୍‌ପିଣ୍ଡ ତୃଟି ଏବଂ ଚକ୍ଷୁ ସମସ୍ୟା ଯେପରିକି ମୋତିଆବିନ୍ଦୁ ଏବଂ ଗ୍ଲୁକୋମା ହୋଇପାରେ । ଅନ୍ୟାନ୍ୟ ସମସ୍ୟା ମଧ୍ୟରେ ପ୍ଲୀହା ବୃଦ୍ଧି, ଛୋଟ ମୁଣ୍ଡ ଏବଂ ବିକାଶ ବିଳମ୍ବ ହୋଇପାରେ । ଅଳ୍ପ କେତେକଙ୍କର ଏକ ପ୍ରକାର ରାସ ବା ଦାଗ ଦେଖାଯାଏ । ଜଟିଳତା ମଧ୍ୟରେ ସ୍ୱତଃ ଗର୍ଭପାତ, ମୃତ ପ୍ରସବ, ଅଟିଜିମ୍ ଏବଂ ଏନସେଫାଲୋପାଥି ହୋଇପାରେ ।  

ଗର୍ଭଧାରଣର ୧୨ ସପ୍ତାହ ଗର୍ଭଧାରଣ ପୂର୍ବରୁ ଯଦି ମା’ର ସଂକ୍ରମଣ ହୁଏ ତେବେ ବିପଦ ସବୁଠାରୁ ଅଧିକ ହୁଏ ।  ଯଦି ୧୮ ସପ୍ତାହ ପରେ ସଂକ୍ରମଣ ହୁଏ, ସାଧାରଣତଃ କୌଣସି ସମସ୍ୟା ହୁଏ ନାହିଁ । ସଂକ୍ରମିତ ଅର୍ଦ୍ଧେକ ଗର୍ଭବତୀ ମହିଳାମାନଙ୍କ କୌଣସି ଲକ୍ଷଣ ନ ଥାଏ, ଯଦିଓ ତଥାପି ସଂକ୍ରାମକ ଥାଆନ୍ତି । ଏହି ରୋଗରେ ରକ୍ତ, ପରିସ୍ରା କିମ୍ବା ନାକ ସ୍ୱାବ ପରୀକ୍ଷା କରାଯାଇପାରେ । 

ଜନସଂଖ୍ୟାରେ ପ୍ରତିଷେଧ ପାଇଁ ରୁବେଲା ଟୀକାକରଣ କରାଯାଏ । ଗର୍ଭବତୀ ମହିଳାମାନେ ଇମ୍ମ୍ୟୁନ ବା ରୋଗ ପ୍ରତିରୋଧକ ବୋଲି ଯାଞ୍ଚ କରିବାକୁ ପରୀକ୍ଷା କରାଯାଇପାରେ । ଯେଉଁମାନେ ଗର୍ଭଧାରଣ ସମୟରେ ସଂକ୍ରମିତ ହୁଅନ୍ତି ସେମାନଙ୍କୁ ଗର୍ଭପାତର ବିକଳ୍ପ ଦିଆଯାଇପାରେ । ସଂକ୍ରମିତ ଗର୍ଭବତୀ ମାତାଙ୍କୁ ରୁବେଲା ବିରୁଦ୍ଧରେ ପ୍ରତିରକ୍ଷା ଗ୍ଲୋବୁଲିନ୍ (ଆଇଜି) ଦେବା ପାଇଁ ପ୍ରମାଣ ସମର୍ଥନ କରେ । ପିଲାମାନଙ୍କର ସ‌ହାୟକ ଯତ୍ନ ଆବଶ୍ୟକ ହୋଇଥାଏ । ମାସକୁ ଥରେ ଭାବରେ ଦୁଇଟି ନକାରାତ୍ମକ ନହେବା ପର୍ଯ୍ୟନ୍ତ ସେମାନଙ୍କୁ ମାସିକ ଭାଇରାଲ୍ ଶେଡିଙ୍ଗ ପାଇଁ ପରୀକ୍ଷା କରାଯିବା ଉଚିତ, କାରଣ ଏହା ଏକ ବର୍ଷ କିମ୍ବା ଅଧିକ ସମୟ ପର୍ଯ୍ୟନ୍ତ ଚାଲିପାରେ | 

ଜନ୍ମଗତ ରୁବେଲା ସିଣ୍ଡ୍ରୋମ ବର୍ଷକୁ ପ୍ରାୟ ୧୦୦,୦୦୦ ଶିଶୁଙ୍କୁ ପ୍ରଭାବିତ କରିଥାଏ । ଆଫ୍ରିକା ଏବଂ ଦକ୍ଷିଣ-ପୂର୍ବ ଏସିଆରେ ଏହା ଅଧିକ ଦେଖାଯାଏ ଏବଂ ଆମେରିକାରେ ଏହା ଅତ୍ୟନ୍ତ ବିରଳ ।  ଯୁକ୍ତରାଷ୍ଟ୍ରରେ ୨୦୦୫ ମସିହାରୁ ହାରାହାରି ବର୍ଷକୁ ଗୋଟିଏ ମାମଲା ହେବା ଦେଖାଯାଇଛି । ଏହି ରୋଗ ବିରୁଦ୍ଧରେ ଟୀକା ବାହାରିବା ପୂର୍ବରୁ ୦.୪% ଶିଶୁ ପ୍ରଭାବିତ ହେଉଥିଲେ । ଏହାକୁ ପ୍ରଥମେ ୧୯୪୧ ମସିହାରେ ଅଷ୍ଟ୍ରେଲୀୟ ନରମାନ ମ୍ୟାକଲିଷ୍ଟର ଗ୍ରେଗ ବର୍ଣ୍ଣନା କରିଥିଲେ । ୧୯୬୨-୧୯୬୫ ରୁବେଲା ମହାମାରୀ ପରେ ଏହାର ଟିକା ପ୍ରସ୍ତୁତ କରାଯାଇଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki